

КАКВА Е ТЕМАТА?

Темата на Световния ден на водата 2019 г. е „Вода за всички! Всеки е важен!“, в съгласие с основния поет от страните ангажимент в Програмата на ООН за устойчиво развитие до 2030 г.: с напредването на устойчивото развитие всеки трябва да има полза.

**КАК ВСИЧКО ТОВА Е СВЪРЗАНО С ВОДАТА?**

Една от Целите за устойчиво развитие (SDG 6) включва осигуряване на достъп до питейна вода и устойчиво управление на водните ресурси до 2030 г. Всъщност това означава именно, че всеки е важен, никой не трябва да бъде забравен, всеки има право на достъп до вода!

**ЗАЩО? КАКЪВ Е ПРОБЛЕМЪТ?**

Днес милиарди хора по света все още са лишени от достъп до питейна вода - в домовете им, в училищата, на работните им места, във фермите, и т.н. - хора, които ежедневно се борят за своето оцеляване и развитие.

Малцинствените групи като жени, деца, бежанци, коренно население, хора с увреждания и много други, често са пренебрегвани и понякога дискриминирани, когато се опитват да получат достъп и да стопанисват питейната вода, от която се нуждаят.

КАКВО ОЗНАЧАВА ПИТЕЙНА ВОДА?

„Питейна вода е съкратеният израз за „услуги за безопасно управление и снабдяване с питейна вода“, т.е. осигуряване на свободен и лесен достъп до питейна вода, която може да се използва неограничено без опасност от замърсяване.

ЗАЩО ТОВА Е ВАЖНО?


Който и да сте, където и да сте, достъпът до вода е основно човешко право.

Достъпът до вода е в основата на общественото здраве и следователно е от решаващо значение за устойчиво развитие, постигане на стабилно и проспериращо общество. Като глобално общество ние не можем да вървим напред, докато толкова много хора все още живеят без свободен и непрекъснат достъп до питейна вода.

ЗАЩО ДОСТЪПЪТ ДО ВОДА Е ОСНОВНО ПРАВО?

През 2010 г., ООН призна „правото на достъп до безопасна и чиста питейна вода и канализация като човешко право, което е от съществено значение за живота и за упражняване на всички човешки права“

Това дава право на всеки, без дискриминация, на лесен и свободен достъп до достатъчна, безопасна, непрекъсната, на достъпни цени вода за лични и домакински нужди – което включва вода за пиене, лична хигиена, пране, готвене, почистване.



ЗАЩО НЯКОИ ХОРА НЯМАТ ДОСТЪП ДО ПИТЕЙНА ВОДА ??

Много хора нямат достъп до безопасна вода по много и различни причини. Сред основните дискриминативни причини, поради които някои хора са в особено неблагоприятно положение що се отнася до достъпа до вода, са:

* Пол;
* Раса, етническа, религиозна и рождена принадлежност, каста, език и националност;
* Инвалидност, възраст и здравен статус;
* Имущество, местоживеене, икономически и социален статус.

Други фактори - като влошаване на състоянието на околната среда, климатични промени, демографски растеж, конфликти, принудително разселване и миграционни процеси - могат също да окажат непропорционално влияние върху достъпа до вода на засегнатите малцинствени групи.


КЛЮЧОВИ ФАКТИ

* 2.1 милиарда хора живеят без достъп до питейна вода в домовете си;
* Едно от четири училища нямат достъп до безопасна питейна вода, като в този случай учениците стоят жадни или пият вода от незащитени и несигурни източници;
* Всеки ден над 700 деца под 5-годишна възраст умират от диария, причинена от мръсна вода или липса на пречистване;
* В световен мащаб 80 % от хората, използващи нечиста вода за пиене и незащитени водоизточници, живеят в селски райони;
* В 8 от 10 домакинства жените и младите момичета пренасят от външни източници вода,поради липса на такава в домовете им;
* Над 800 жени умират всеки ден от усложнения по време на бременност или раждане;
* За 68,5 милиона души, принудени да напуснат домовете си, достъпът до питейна вода е проблемен;
* Близо 159 милиона души черпят вода за пиене от повърхностни и необезопасени води (например езера или потоци);
* Близо 4 милиарда души – почти две трети от световното население – са се сблъскали с тежък недостиг на вода за поне един месец през годината;
* 700 милиона души в света биха могли да бъдат преселени поради влошаване на положението с недостига на вода до 2030 г.;
* По-богатите обикновено имат достъп до услугите за водоснабдяване, канализация и хигиена от високо ниво, често на много ниски цени, докато бедните хора плащат много по-висока цена за подобно или по-ниско качество на услугата.

КАКВО ТРЯБВА ДА СЕ НАПРАВИ ЗА ПОСТИГАНЕ НА ЦЕЛТА?



За да "не бъде никой изоставен“, услията трябва да се насочат основно върху включването и достъпа до питейна вода на хората, част от малцинствените и пренебрегнати групи. Услугите за доставка на вода трябва да отговарят на техните нужди и тяхната воля, техният глас трябва да се взема предвид в процеса на вземане на решения. Правото на вода за всички трябва да бъде признато като универсално право в регулаторните и правните рамки, а финансирането на системите за достъп до питейна вода трябва да бъде достатъчно, справедливо и ефективно насочено към тези, които имат най-голяма нужда.

КАК ДА СЕ УЧАСТВА В КАМПАНИЯТА

* **Чрез споделяне:**

Публикуване на разработените за тази кампания материали в социалните мрежи.

Включване на приятели и познати чрез споделяне на информация и истории за реалната ситуация с водната криза и как тя засяга всички аспекти на обществото.

Посещение на интернет страници [www.worldwaterday.org/resources](http://www.worldwaterday.org/resources) и [www.worldwaterday.org/social-media](http://www.worldwaterday.org/social-media)  за включване в дискусиите и вдъхновение за действия.

* **Чрез действия:**

Организиране на някаква дейност или събитие.

Събиране на едно място на хора за обмяна на идеи, тяхното доразвиване и задълбочаване. Организиране на събитие или участие в някаква дейност за създаване на контакти, които биха могли по някакъв начин до допринесат за разрешаване на проблемите и да помогнат на хората без достъп до питейна вода.

Посетете интернет страница [www.worldwaterday.org/events](http://www.worldwaterday.org/events), където може да се види къде и как протичат събитията в близост до вас, свързани с Международния ден на водата, и да се открие начинът, по който всеки би могъл да организира или да се включи в такова събитие.

10 UNHCR (2017) Global Trends Report: Forced Displacement in 2017: <https://www.unhcr.org/5b27be547.pdf>

11 WWAP (Световна програма на UNESCO за оценка на водните ресурси )/UN-Water (2019) The United Nations World Water Development Report 2019: Leaving No One Behind